Борис Младенов-Young
Познавам я
жестока, безогледна…

chitanka.info

Познавам я — жестока, безогледна

тя дебне ден и нощ край нечий дом

и с хищни пръсти жертвата поредна

напада и отнася крадешком.

Аз с нея се борих в двубой неравен —

бях често бит и претърпявах крах;

По пътя лекарски, трънлив, безславен

една свещена истина прозрях:

Смъртта живота земен покосява,

за да го върне обновен и млад,

така неспирно се осъществява

един безкраен, вечен кръговрат.

И който се реши да я надвие,

ще трябва и живота да убие!

София, България — 1987 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.